விண்டோஸ் 10 வர இருக்கும் நிலையில், வாசகர்களிடமிருந்து பல வகையான சந்தேகங்களைக் கொண்டு கடிதங்களும், அழைப்புகளும் வந்து கொண்டிருக்கின்றன. விண்டோஸ் விஸ்டா பயன்படுத்தும் வாசகர்களின் கடிதங்கள் சிறிது அச்சத்துடன் உள்ளன. “நீங்கள் விண்டோஸ் 7 மற்றும் விண்டோஸ் 8 /8.1 சிஸ்டத்திலிருந்து மாறத் தயாராய் இருக்கும் வாசகர்களுக்குச் சரியான பதிலைத் தொடர்ந்து அளித்துக் கொண்டுள்ளீர்கள். நானும் என் நண்பர்களும் விண்டோஸ் விஸ்டா பயன்படுத்தி வருகிறோம். எங்கள் நிலை என்ன?” என்கிற ரீதியில் கடிதங்கள் கிடைக்கப் பெற்றுள்ளன. விண்டோஸ் விஸ்டாவிலிருந்து, விண்டோஸ் 7 மற்றும் விண்டோஸ் 8.1க்கு அப்கிரேட் செய்யப்படும் கம்ப்யூட்டர்களுக்கே, இலவசமாக விண்டோஸ் 10 கிடைக்கும். அப்படியே கிடைத்தாலும், அனைத்து கம்ப்யூட்டர்களும் அதனை இயக்க முடியுமா என்பது சந்தேகமே. அந்தக் கம்ப்யூட்டர்களில், விண் 10 சிஸ்டத்தினை இயக்கக் கூடிய ப்ராசசர் இருக்க வேண்டும்.